संस्कृता का सपना है राजस्थानी की मान्यता
लूणकरणसर | चंद्रसाहित्य प्रकाशन लोक साहित्य प्रतिष्ठान की ओर से साहित्यकार नानूराम संस्कर्ता स्मृति राजस्थानी साहित्य सम्मान समारोह शुक्रवार को मनाया गया। स्थानीय ग्रामोत्थान उमावि में कालू उपसरपंच हजारीराम सारस्वत की अध्यक्षता में कार्यक्रम हुआ। इस अवसर पर बीकानेर के डाॅ. कृष्णलाल बिश्नोई को नानूराम संस्कर्ता राजस्थानी साहित्य सम्मान 2014 से सम्मानित किया गया। डाॅ. हरिमोहन सारस्वत ने कहा कि राजस्थानी को संवैधानिक मान्यता संस्कर्ता जी का सपना था जिसे हम सबको पूरा करना है। विशिष्ट अतिथि आलोचक डाॅ. नीरज दइया ने कहा कि हमे पढ़ने की संस्कृति विकसित करनी होगी। इस अवसर पर प्रो. डीसी सारण डाॅ. मदन गोपाल लढ्ढ़ा का भी सम्मान किया गया। साहित्यकार मनोज कुमार स्वामी, प्रधानाचार्य डाॅ. मूलचंद बोहरा, समाजसेवी डाॅ. सोहन लाल शर्मा, भागीरथ बिजारनिया, आशा शर्मा, राजूराम बिजारनिया, शिवराज संस्कर्ता आदि ने विचार रखे। कार्यक्रम में कमल किशोर पिपलवा ने साहित्यकार नानूराम संस्कर्ता के अवदान पर पत्रवाचन किया। सम्मान के तहत बिश्नोई को शाॅल, सम्मान पत्र, श्रीफल, साहित्य नकद राशि दी गई। संयोजक रामजीलाल घोड़ेला ने स्वागत किया।
डॉ. कृष्णलाल बिश्नोई को नानूराम संस्कृता स्मृति राजस्थानी साहित्य प्रदान करते अतिथि।
hin_Deva hin_Deva mai_Deva